22. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 108 της 28 Ιαν./9 Φεβρ. 1977 (ΦΕΚ Α΄ 37) Περί συστάσεως δύο θέσεων Χειριστών Εξωσωματικής Κυκλοφορίας επί συμβάσει ιδιωτικού δικαίου αορίστου χρόνου παρά τη Ιατρική Σχολή του Πανεπιστημίου Αθηνών. Άρθρον μόνον. 1.Συνιστώνται παρά τη Ιατρική Σχολή του Πανεπιστημίου Αθηνών και δια τας ανάγκας της έδρας Ν. Προπαιδευτικής Χειρουργικής Κλινικής και Χειρουργικής Παθολογίας δύο θέσεις Χειριστών εξωσωματικής Κυκλοφορίας επί σχέσει Ιδιωτικού Δικαίου, διεπόμεναι υπό των διατάξεων των Ν.Δ. 385/1969 και 1198/1972. 2.Ως ειδικά τυπικά προσόντα διορισμού εις τας ως άνω θέσεις ορίζονται: α)Δίπλωμα Αδελφής Νοσοκόμου ανεγνωρισμένης Σχολής τριετούς φοιτήσεως. β)Φοίτησις επί έν τουλάχιστον έτος εις Κέντρον Εξωσωματικής Κυκλοφορίας, το οποίον κατά τον χρόνον της φοιτήσεως να έχει υπερβή τας 100 επεμβάσεις. γ)Πιστοποιητικόν εκ του ως άνω Κέντρου, εμφαίνον ότι ο φοιτήσας εις τούτο δύναται να αναλάβη υπευθύνως τον χειρισμόν της τεχνητής καρδίας, ως και των συναφών ηλεκτρονικών μηχανημάτων και ότι κατέχει τας απαραιτήτους γνώσεις εν τη Βιοτεχνολογία ώστε να δύναται να αναλάβη υπευθύνως και την μετεγχειρητικήν παρακολούθησιν ασθενών εις μονάδας ανανήψεως και εντατικής παρακολουθήσεως. 